**Προκήρυξη Υποβολής Προσφορών**

**Σκοπός :** Παγκόσμιο Πρωτάθλημα Αντισφαίρισης – Davis Cup 03-04.02.2024

**Τόπος διεξαγωγής**: Ολυμπιακό Γυμναστήριο Ανω Λιοσίων

**Ημερομηνίες διεξαγωγής**: 03-04.02.2024

**Ημερομηνία ανάρτησης:** 10-01-2024

**Ημερομηνία κατάθεσης προσφορών:** Τετάρτη 17-01-2024

**Αντικείμενο : ΚΑΘΑΡΙΟΤΗΤΑ ΟΛΥΜΠΙΑΚΟΥ ΓΥΜΝΑΣΤΗΡΙΟΥ ΑΝΩ ΛΙΟΣΙΩΝ**

**Η προσφορά κάθε ενδιαφερόμενου πρέπει να περιλαμβάνει:**

1. Προσφορά υπηρεσιών καθαριότητας των χώρων του Ολυμπιακού Γυμναστηρίου Ανω Λιοσίων, από Παρασκευή 26-01-2024 έως Δευτέρα 05.02.2024 (εσωτερικοί – εξωτερικοί χώροι, WC, γήπεδο, κερκίδες, που θα παραχωρηθούν στην ΕΦΟΑ), συμπεριλαμβανομένων των ειδικών κατασκευών εντός του γηπέδου, που θα κατασκευαστούν από την ΕΦΟΑ. Οι υπηρεσίες καθαριότητας περιλαμβάνουν και τον χώρο εκτός του Σταδίου (είσοδος Σταδίου, περιοχη εκδοτηρίων εισιτηρίων, κ.λ.π) για ίδιο χρονικό διάστημα, εφόσον οι υπηρεσίες αυτές απαιτηθούν.

1. Οι ώρες απασχόλησης του προσωπικού του αναδόχου θα καθοριστούν και θα γνωστοποιούνται έγκαιρα από την ΕΦΟΑ σε αυτόν ανάλογα με το πρόγραμμα εργασιών και αγώνων.

1. Η προσφορά του κάθε ενδιαφερόμενου περιλαμβάνει πέραν των εργατικών και κάθε απαιτούμενο αναλώσιμο, όπως ενδεικτικά υλικά καθαρισμού – απολύμανσης, (σακκούλες απορριμμάτων, χαρτί υγείας, σαπούνι χεριών, χλωρίνη κ.λ.π.). Κάθε ενδιαφερόμενος θα γνωστοποιεί τα είδη καθαριότητας και εφόσον απαιτείται και την ποσότητα που θα χρησιμοποιηθούν.
2. Η προσφορά κάθε ενδιαφερομένου απαιτείται να περιλαμβάνει το κόστος παροχής υπηρεσιών με αναφορά στη βάση ωριαίας χρέωσης, για κάθε απασχολούμενο προσωπικό του αναδόχου. Θα περιλαμβάνει επίσης προσαυξήσεις εργασίας κατά το Σαββατοκύριακο ή / και τυχόν εκτέλεση υπερωριών, καθώς και προσαύξηση νυκτερινής απασχόλησης, εφόσον απαιτηθεί.

\*\*\*Η προσφορά κάθε ενδιαφερομένου θα πρέπει να περιλαμβάνει και τη διάθεση ενός έμπειρου εκπροσώπου επί εβδομαδιαίας βάσης πριν την διοργάνωση, από την 26-01-2024 έως 05.02.2024 για την καλή επικοινωνία και την εκτέλεση του προγραμματισμού της Ε.Φ.Ο.Α.

**ΕΞΟΔΑ ΜΕΤΑΚΙΝΗΣΗΣ ΠΡΟΣΩΠΙΚΟΥ – ΔΙΑΤΡΟΦΗ-ΑΣΦΑΛΙΣΗ**

1. Τα κάθε είδους έξοδα μετακίνησης, διατροφής, αγοράς και μεταφοράς υλικών, ασφάλισης προσωπικού, ασφάλισης αυτοκινήτων και υλικών βαρύνουν τον Ανάδοχο.

**ΣΥΝΑΨΗ ΣΥΜΒΑΣΗΣ - ΤΡΟΠΟΣ ΠΛΗΡΩΜΗΣ**

Με τον επιλεγέντα ανάδοχο θα υπογραφεί σχετική σύμβαση παροχής υπηρεσιών καθαριότητας, η οποία μεταξύ άλλων θα προβλέπει ότι το συμβατικό αντάλλαγμα θα καταβληθεί ως εξής:

35% προκαταβολή, 25% την 12-02-2024 και 40% την 29-02-2024, πλέον ΦΠΑ επί ολοκλήρου του συμβατικού ανταλλάγματος. Εφόσον δεν υφίσταται κατά το χρόνο υπογραφής της σχετικής σύμβασης ακριβές ποσό συμβατικού ανταλλάγματος, η καταβολή του συμβατικού ανταλλάγματος θα πραγματοποιείται στη βάση εκτίμησης.

**ΑΞΙΟΛΟΓΗΣΗ ΕΜΠΕΙΡΙΑΣ – ΠΑΡΟΧΗ ΠΑΡΟΜΟΙΩΝ ΥΠΗΡΕΣΙΩΝ**

Για την επιλογή του αναδόχου στη βάση της πλέον οικονομικής προσφοράς, θα αξιολογηθεί μεταξύ άλλων και ο παράγοντας εμπειρίας και παροχής παρόμοιων υπηρεσιών στο παρελθόν .

**ΟΙΚΟΝΟΜΙΚΗ ΠΡΟΣΦΟΡΑ**

Η οικονομική προσφορά κάθε ενδιαφερόμενου υποβάλλεται μέχρι την Τετάρτη 17-01-2024 και ώρα 15.00 στα γραφεία της ΕΦΟΑ (Υμητού 267 2ος Οροφος - υπεύθυνη παραλαβής προσφορών κα Νατάσα Παπαδημητρίου) σε κλειστό σφραγισμένο φάκελλο. Για την παραλαβή κάθε υποβαλλόμενης προσφοράς θα υπογράφεται απόδειξη παραλαβής με την οποία θα πιστοποιείται και η κατάθεση της προσφοράς σε κλειστό σφραγισμένο φάκελο. Σε περίπτωση εκπρόθεσμης υποβολής ή υποβολής προσφοράς με οποιοδήποτε άλλο τρόπο ή υποβολής προσφοράς σε μη κλειστό φάκελο η προσφορά του ενδιαφερομένου απορρίπτεται χωρίς την οποιαδήποτε αξιολόγηση και δεν λαμβάνεται υπόψη.

**ΕΠΙΦΥΛΑΞΗ:**

Η ΕΦΟΑ διατηρεί το δικαίωμα μη ολοκλήρωσης ή ακύρωσης της παρούσας προκήρυξης ή ανάκλησης του προκηρυχθέντος διαγωνισμού αζημίως, σε περίπτωση που δεν παρασχεθούν οι απαιτούμενες άδειες τελέσεως του πρωταθλήματος. Επιπρόσθετα, κάθε ενδιαφερόμενος υποχρεούται να συμμορφούται με οποιαδήποτε προϋπόθεση που θα περιλαμβάνεται στη σχετική άδεια τέλεσης των αγώνων

**ΔΙΕΥΚΡΙΝΙΣΕΙΣ – ΠΛΗΡΟΦΟΡΙΕΣ**:

Κάθε ενδιαφερόμενος δύναται να υποβάλει έγγραφα αιτήματα παροχής διευκρινίσεων / πληροφοριών μέσω σχετικού ηλεκτρονικού μηνύματος στο e-mail info@efoa.gr υπόψη Επιτροπής Υλικού και Προμηθειών. Θα καταβληθεί κάθε δυνατή προσπάθεια για την άμεση παροχή των αιτουμένων διευκρινίσεων – πληροφοριών.

Η ΕΠΙΤΡΟΠΗ ΥΛΙΚΟΥ & ΠΡΟΜΗΘΕΙΩΝ

ΤΗΣ Ε.Φ.Ο.Α.